CELEX: 32005D0649(01)
Language: lv
Date: 2005-09-13 00:00:00
Title: 2005/649/EK: Komisijas Lēmums (2005. gada 13. septembris), ar kuru groza Lēmumu 2003/63/EK, ar ko dalībvalstīm atļauj noteikt pagaidu atkāpes no Padomes Direktīvas 2000/29/EK attiecībā uz kartupeļiem, kas nav paredzēti stādīšanai un kuru izcelsme ir dažās Kubas provincēs (izziņots ar dokumenta numuru K(2005) 3406)

15.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 238/18
            
         
      KOMISIJAS LĒMUMS
   
   (2005. gada 13. septembris),
   ar kuru groza Lēmumu 2003/63/EK, ar ko dalībvalstīm atļauj noteikt pagaidu atkāpes no Padomes Direktīvas 2000/29/EK attiecībā uz kartupeļiem, kas nav paredzēti stādīšanai un kuru izcelsme ir dažās Kubas provincēs
   (izziņots ar dokumenta numuru K(2005) 3406)
   (2005/649/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
   tā kā:
   
               (1)
            
            
               Saskaņā ar Direktīvu 2000/29/EK Kopienā nedrīkst ievest kartupeļus, kas nav paredzēti stādīšanai un kuru izcelsme ir dažās Kubas provincēs. Tomēr ar šo direktīvu pieļauj izņēmumus no minētā noteikuma, ja nepastāv kaitīgu organismu izplatīšanās risks.
            
         
               (2)
            
            
               Ar Komisijas Direktīvu 2003/63/EK (2) paredz izņēmumu attiecībā uz tādu kartupeļu, kas paredzēti stādīšanai un kuru izcelsme ir dažās Kubas provincēs, ievešanu, ievērojot īpašus nosacījumus.
            
         
               (3)
            
            
               Vācija un Apvienotā Karaliste ir lūgusi pagarināt šā izņēmuma termiņu.
            
         
               (4)
            
            
               Situācija, kas ir minētā izņēmuma pamatā, nav mainījusies, un tādēļ ir jāturpina tā piemērošana.
            
         
               (5)
            
            
               Tādēļ attiecīgi jāgroza Lēmums 2003/63/EK.
            
         
               (6)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2003/63/EK groza šādi:
   
               1)
            
            
               Lēmuma 2. panta otro daļu aizstāj ar šādu:
               “Ievedējas dalībvalstis katru kalendāro gadu, kurā notiek ievešana, līdz 1. septembrim informē Komisiju un pārējās dalībvalstis par daudzumu, kas ievests atbilstoši šim lēmumam, un iesniedz detalizētu tehnisko atskaiti par pielikuma 2. f) punktā minēto oficiālo pārbaudi. Fitosanitārā sertifikāta kopiju nosūta Komisijai.”
            
         
               2)
            
            
               Lēmuma 3. pantu aizstāj ar šādu:
               “3. pants
               Šā lēmuma 1. pants attiecas uz kartupeļiem, kas nav paredzēti stādīšanai un kas ir ievesti Kopienā šādos laika posmos:
               
                           i)
                        
                        
                           no 2006. gada 1. janvāra līdz 2006. gada 31. maijam;
                        
                     
                           ii)
                        
                        
                           no 2007. gada 1. janvāra līdz 2007. gada 31. maijam;
                        
                     
                           iii)
                        
                        
                           no 2008. gada 1. janvāra līdz 2008. gada 31. maijam.”
                        
                     
         2. pants
   Šis lēmums ir adresēts dalībvalstīm.
   
      Briselē, 2005. gada 13. septembrī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2005/16/EK (OV L 57, 3.3.2005., 19. lpp.).
   
      (2)  OV L 24, 29.1.2003., 11. lpp.